尖沙咀餐廳選擇多 今晚周圍都係人 就食個快嘅拉麵 好彩我哋比較早唔駛等好耐仲有得食 店員態度好好 有禮貌 我哋一人要咗一個套餐 我要左個別天神套餐 朋友就要左蝦味增拉麵套餐 雖然我覺得櫻花蝦配拉麵有啲奇怪 但係朋友話食落其實出奇地夾 我個拉麵嘅豬骨湯底好濃郁 叉燒半肥瘦 拉麵煮得啱啱好 唔會太硬 最出色係個沙律 其實係屬於朋友個餐 不過佢唔要俾咗我 有龍蝦仔同蟹籽架 感覺矜貴 餃子都唔錯 皮薄餡靚 外皮香脆 每次我食拉麵都一定要叫餃子 如果唔係覺得呢餐唔完美